На основу члана 42. Статута Подручног фудбалског савеза Сомбор, члана 9. Правилника о фудбалским такмичењима Фудбалског савеза Србије, Извршни одбор Подручног фудбалског савеза Сомбор усвојио је 20. јуна 2025.године.

**П Р О П О З И Ц И Ј Е Т А К М И Ч Е Њ А** У ПОДРУЧНОЈ ФУДБАЛСКОЈ ЛИГИ СОМБОР ЗА ТАКМИЧАРСКУ 2025/2026.СЕЗОНУ

**I – ОПШТЕ ОДРЕДБЕ**

**Члан 1.**

Пропозицијама такмичења у подручној фудбалској лиги одређују се услови организовања и правила за спровођење такмичења.

Пропозицијама се ближе уређују питања: руковођење такмичењем,календар,начин такмичења и распоред утакмица; делегати,судије,тренери и званични представници клубова;

Записник утакмице,игралиште,играчи, и дресови;организација утакмице;право наступа играча;

Утврђивање идентитета и лекарски прегледи играча;жалбе на одигране утакмице и регистрација

Утакмица; утврђивање пласмана; дисциплински прекршаји, забрана одигравања утакмица на одређеном игралишту и забрана наступања суспендованог клуба; обнављање лиге; признања;

Финансијске одредбе и службени билтен.

**Члан 2.**

Организатор такмичења у подручној фудбалској лиги је Подручни фудбалски савез Сомбор.

Седиште лиге је у Сомбору,Венац Петра Бојовића 11.

**Члан 3.**

На територији Подручног фудбалског савеза Сомбор установљава се једна подручна фудбалска лига са по 16 (шеснаест) клубова за територију општина: Апатин, Кула, Оџаци, Бачка Паланка и града Сомбора.

**Члан 4.**

Клубови ПФЛ НИСУ у обавези да учествују са најмање једном селекцијом у такмичењу омладинских,кадетских и пионирских тимова које организује Подручни фудбалски савез Сомбор.

Систем такмичења млађих категорија за сезону 2025/2026. доноси се посебном одлуком. У случају да екипа млађих категорија неког клуба одустане или буде искључена из такмичења у току сезоне, екипе млађих категорија тог клуба не могу бити укључене у систем такмичења млађих категорија ПФЛ у наредној такмичарској сезони.

**II – РУКОВОЂЕЊЕ ТАКМИЧЕЊЕМ, КАЛЕНДАР, НАЧИН ТАКМИЧЕЊА И РАСПОРЕД УТАКМИЦА**

**Члан 5.**

Такмичењем у ПФЛ руководе колегијални или инокосни органи за такмичење, суђење, дисциплински поступак и безбедност.

Органи за такмичење и дисциплински поступак су надлежни првостепени такмичарски односно дисциплински орган.Надлежни другостепени такмичарски и дисциплински орган је Комисија

Извршног одбора за жалбе.

Одлуке о организацији,надлежности,начину рада и именовању органа из предходног става доноси Извршни одбор Подручног фудбалског савеза.

**Члан 6.**

Календар такмичења у ПФЛ доноси Извршни одбор Подручног фудбалског савеза у оквиру Календара свих сталних такмичења и других званичних утакмица и турнира ПФС за јесењи односно пролећни део такмичарске сезоне.

**Члан 7.**

Начин такмичења у ПФЛ је бод систем – 30 кола,по 15 у јесењем односно пролећном делу такмичарске сезоне.Сваки клуб са осталим клубовима у лиги игра две утакмице,као домаћин и као гост.

Распоред утакмица односно такмичарски бројеви клубова одређују се жребом најкасније 10 (десет) дана пре почетка такмичења.

Приликом жребања клубови из истог места или насеља у непосредној близини могу захтевати такмичарске бројеве који обезбеђују да не буду домаћини у истом колу.

Првоименовани клуб у распореду утакмица је домаћин утакмице.

Утакмице ПФЛ играју се по правилу суботом и недељом.

Пре почетка сезоне (јесењег и пролећног дела) клуб даје изјаву када ће играти као домаћин, суботом или недељом и промену термина клуб може добити само уз сагласност гостујућег клуба уз одлуку такмичарског органа.Та промена не може бити на штету других клубова.

Све утакмице у последња 2 (два) кола такмичарске сезоне играју се истог дана и у исто време.

**Члан 8.**

Распоред одигравања утакмица-датум и место играња,игралиште,час почетка утакмице и делегате одређује надлежни орган за такмичење,а судије надлежни судијски орган из члана 5. ове Одлуке.

Када се стекну услови из члана 17. И 18. Правилника о фудбалским такмичењима,орган за такмичење ће на захтев клуба,изменити распоред одигравања утакмице,а изузетно и у другим оправданим ситуацијама, с тим да промена времена и места одигравања утакмице не буде на штету других заинтересованих клубова нити у корист клуба који тражи измену термина утакмице.

О одлагању утакмице клубови морају бити обавештени писмено у року 72 сата пре термина одређеног за почетак утакмице која се одлаже.

Одложена утакмица игра се, по правилу,пре одигравања наредног кола такмичења.

**III – ДЕЛЕГАТИ РУКОВОДСТВА ТАКМИЧЕЊА**

**Члан 9.**

Делегати руководства такмичења у ПФЛ имају врховни наџор на утакмицама.

Листу делегата ПФЛ усваја Извршни одбор ПФС.

Делегат утакмице ПФЛ заступа руководство такмичења,оцењује организацију утакмице,рад свих службених лица и суђење.

Делегат нема право да се меша у одлуке судија.

Делегат утакмице је дужан да познаје Пропозиције такмичења у ПФЛ,Правилник о фудбалским такмичењима,Правила фудбалске игре и друге прописе фудбалске организације и обавезан је да учествује у раду семинара које руководство такмичења организује пре почетка јесењег односно пролећног дела такмичарске сезоне.

Делегат утакмице,пре почетка утакмице,сам или у присуству представника оба клуба утврђује право наступа и идентитет играча увидом у КОМЕТ записник утакмице.

Делегат је обавезан да комплетан извештај са утакмице сачини најкасније у року 48 сати од завршетка утакмице са комплетном пратећом документацијом путем информационог система КОМЕТ.

У случају недоласка делегата на утакмицу или његове спречености у току утакмице,дужност ће обавити главни судија утакмице.

**IV – СУДИЈЕ**

**Члан 10.**

Листу судија ПФЛ,на предлог Извршног одбора Стручне струковне организације судија ПФС, усваја Извршни одбор ПФС.

Судије утакмица ПФЛ дужни су да,поред Правила фудбалске игре и других прописа у вези са ПФИ,познају Пропозиције такмичења у ПФЛ,Правилник о фудбалским такмичењима и друге прописе фудбалске организације.

Главни судија утакмице извештај (друга старана записника) доставља руководству такмичења путем система КОМЕТу року од један сат након одигране утакмице.

У случају неодигравања утакмице делегат има право на пола таксе и путне трошкове а судије само путне трошкове.

**V – ТРЕНЕРИ**

**Члан 11.**

Тренер и помоћни тренер могу обављати дужност на утакмицама ПФЛ уз дозволу за рад у одређеном клубу издату од Организације фудбалских тренера ПФС.

Тренер мора имати оверену чланарину за текућу годину као и лекарски преглед који важи 12 месеци који морају бити унети у систем КОМЕТ..

Фудбалски клуб има могућност да у оправданим случајевима наступи само два пута у полузезони без присуства тренера и/или помоћног тренера. У случају дужег одсуства, сходно Правилнику о стручно – педагошком раду, клуб подлеже дисциплинској одговорности.

Према Одлукама ФСВ и ФСС клуб ПФЛ је обавезан да на утакмици има минимум једног тренера са дозволом за рад („Б“ лиценца) или једног са („Ц“ лиценцом) и плаћеном чланарином за тренере у матичном Фудбалском савезу.

Лиценцирани тренер који је у истом клубу регистрован играч тог клуба може на једној утакмици обављати само једну дужност.

У случају суспензије због акумулираних јавних опомена или искључења, не може да наступи ни као играч ни као тренер.

**VI – ПРЕДСТАВНИЦИ КЛУБОВА**

**Члан 12.**

Након што клуб поднесе документацију потребну за лиценцирање представника клуба а овлашћено лице клуба исту унесе у информациони систем КОМЕТ администратор лиге верификоваће представника клуба у информационом систему КОМЕТ.

Представници клубова су обавезни да делегату утакмице омогући обављање дужности- да најкасније 30 минута пре почетка утакмице унесу саставе екипа, играча и заменика играча,тренере, медицинске раднике и комесара за безбедност и унесу у систем КОМЕТ.

Представник клуба домаћина је дужан да за сваку утакмицу обезбеди писано обавештење надлежном органу МУП-а о одигравању утакмице у року који одреди тај орган, а најкасније пет дана пре одигравања утакмице, регистарски број возила за хитне лекарске интервенције са медицинским носилима,имена медицинског радника и возача возила и списак редара.

**VII – ЗАПИСНИК УТАКМИЦЕ**

**Члан 13.**

Записник утакмице ПФЛ сачињава се у четири примерка (за делегата,главног судију и клубове),на обрасцу који утврђује ФСС а који је доступан преко информационог система КОМЕТ.

Записник утакмице саставља се у посебној простотији у присуству представника клубова,делегата. Клуб домаћин утакмице је дужан да обезбеди ,компјутер и штампач .

Записник утакмице треба да буде завршен 30 минута пре почетка утакмице и унесен у систем КОМЕТ.

Прва страна записника са саставима екипа попуњава се тако да бројеви играча иду по редоследу од мањег ка већем броју, осим вратара и заменика вратара, који се уписују на почетку играча који почињу утакмицу и почетку играча заменика а исти верификује 30 минута пре почетка утакмице.

Након завршетка утакмице,делегат и главни судија и по потреби и помоћници судије усаглашавају податке о дисциплинским мерама.

Уколико се по верификацији записника на загревању повреди играч, клуб може тражити да се у записник промени и уместо тог играча унесе нови играч.

Повређени играч не може бити више у записнику утакмице и мора напустити ограђени део терена за игру.

Делегат утакмице је дужан да, у случају изрицања дисциплинских мера пре почетка утакмица,у току и после утакмице (искључења играча и удаљавања са терена других лица унетих у записник или судијске пријаве инцидената),у просторији за сачињавање записника саслуша учеснике у инцидентима и узме њихове изјаве.

Делегатски извештај са приложеном документацијом (пријава утакмице,списак редара, изјаве искључених играча и удаљених службених лица са терена),делегат утакмице доставља руководству такмичења у року од 2 (два) дана након одигране утакмице.Извеђштај о суђењу у року од 3 дана у систем КОМЕТ.

Ако се у подацима унетим у записник утврди грешка, Комесар за такмичење ће извршити исправку по службеној дужности или на захтев заинтересованих страна.

**VIII – ИГРАЛИШТЕ И ОЦЕНА ПОДОБНОСТИ ТЕРЕНА**

**Члан 14.**

Клубови ПФЛ морају имати сопствено или уговором обезбеђено игралиште за одигравање утакмица.

Игралишта морају бити регистрована од стране надлежне комисије Извршног одбора ПФС за одигравање утакмице подручног степена или надлежног органа за утакмице вишег степена такмичења,сагласно Правилима фудбалске игре и Правилника о стручно-педагошком раду у организацијама ФС Србије.

Жалба на неисправност игралишта или направа на истима мора бити достављена судији утакмице у писаној форми накасније 30 минута пре почетка утакмице.Судија предузима мере преко домаћина да терен или направе доведе у исправно стање пре почетка утакмице. Упротивном, утакмица се на таквом терену неће играти.

Решење о регистрацији игралишта истиће се у просторији у којој се саставља записник утакмице.

**Члан 15.**

Клуб домаћин-организатор утакмице је обавезан да припреми терен подобан за игру.

Судија који је одређен да води утакмицу у присуству капитена оба тима одлучује о неподобности терена за игру.Одлуку о неподобности терена за игру судија је дужан да унесе и образложи у записник утакмице,а делегат записник доставља такмичарском органу у року 24 часа уз предходно телефонско обавештење.

**ИX – ИГРАЧИ НАЈМАЊИ БРОЈ И ЗАМЕНЕ**

**Члан 16.**

Утакмица ПФЛ може почети ако клубови наступе најмање са по седам играча.

Играчи који не наступе од почетка утакмице могу накнадно ући у игру сагласно Правилима фудбалске игре и уколико су пре почетка утакмице унети у записник.

На утакмицама ПФЛ могу се извршити измене пет играча, и то у току три прекида(заустављања игре) ради обављања замене.Период између два полувремена се не рачуна.Уколико обе екипе врше замену у исто време, обема екипама се рачуна да су искористили један прекид.Број играча једне екипе који се могу загревати истовремено 5 - играча.

**X – ДРЕСОВИ – БОЈА И БРОЈЕВИ**

**Члан 17.**

Клубови пре почетка такмичарске сезоне,приликом жребања такмичарских бројева,пријављују боју дресова у којима ће наступати на утакмицама.

Сви клубови су дужни да најкасније два дана пре почетка утакмице унесу у КОМЕТ тачне боје опреме(дрес,шортс,штуцне) у којој ће наступити.

На утакмицама ПФЛ играчи два тима не могу наступити у дресовима исте или сличне боје.

Уколико су дресови исте или сличне боје дресове ће променути гостујући тим уколико домаћин наступа у пријављеној боји,у том случају клуб домаћин је дужан да позајми дресове гостујућем тиму.

**Члан 18.**

Играчи који наступају на утакмицама ПФЛ на дресовима морају имати бројеве који одговарају бројевима играча уписаних у записнику утакмице.

Прописана величина бројева на дресовима је висина 25 и ширина 5 цм.

**XI – ОРГАНИЗАЦИЈА УТАКМИЦЕ**

**Члан 19.**

За организацију утакмице ПФЛ одговоран је клуб домаћин.

Клуб домаћин,као организатор утакмице,мора створити услове за ред и безбедност унутар и око игралишта пре,за време и после утакмице – да утакмицу као јавну пријави надлежном органу МУП-а и да у току трајања утакмице обезбеди:

- комесара за безбедност и редарску службу – десет обележених редара,

- здравствену заштититу и дежурно возило са медицинским носилима,

- клуб домаћин је дужан да делегату утакмице стави на располагање образац записника

О одигравању утакмице и да обезбеди рачунар да се записник укуца у информациони систем КОМЕТ, записник одштампати доставити делегату утакмице и предстанику гостујуће екипе.

- довољан број скупљача лопти,

- три фудбалске лопте одговарајућег квалитета,

- да се на игралишту не продаје пиће у стакленој амбалажи,

- безбедан боравак гостујућег клуба и службених лица пре,за време и после утакмице све до одласка из места одигравања утакмице.

Клуб домаћин обавезан је:

- да за сваку утакмицу писмено обавештење надлежном органу МУП-а у року који одреди тај орган, а накасније 5 дана пре одигравања утакмице,

- одобрење МУП-а за организовање утакмице или потврду о примљеном писменом обавештењу, домаћи клуб предаје делегату, пре почетка утакмице, која се доставља надлежном органу, а уколико домаћи клуб не поседује пријаву МУП-а или одобрење за одигравање утакмице, делегат неће дозволити да се утакмица одигра на основу члана 48 Правилника о фудбалским такмичењима ФСС.

Клуб домаћин је дужан да у току утакмице обезбеди обавезно присуство на терену медицинског радника и кола хитне помоћи или друго возило за те намене. Уколико медицински радник није присутан утакмица неће почети, а ако у току утакмице напусти игралиште делегат односно судија ће прекинути утакмицу.

**Члан 20.**

У ограђеном делу игралишта – у техничком простору могу се налазити лица уписана у записник; највише седам заменика играча у спортској опреми,тренер и помоћни тренер са дозволама за рад у спортској опреми,званични представник клуба,лекар и физиотерапеут са овлашћењима или лиценцама руководства такмичења.

На месту одређеном за делегата или његовој близини могу бити и клупски комесари за безбедност,а у ограђеном делу игралишта фото и радио репортери и представници МУП-а.

**XII – ПРАВО НАСТУПА ИГРАЧА**

**Члан 21.**

Право наступа на утакмицама ПФЛ имају играчи који су напунили 17 година живота,а који су право стекли по одредбама Правилника о регистрацији,статусу и трансферу играча ФСС.

На утакмицама могу наступити и играчи који су напунили 16 година живота, уз специјални лекарски преглед унесен у КОМЕТ .

У Подручној лиги није дозвољен наступ страним играчима.Одредбе Одлуке о организовању броја страних играча у домаћим такмичењима (Службени лист ФСС „Фудбал“,ванредни број И/2010).

Суспендовани играчи односно играчи који издржавају казну или аутоматску казну забране играња немају право наступа.

**XIII – УТВРЂИВАЊЕ ИДЕНТИТЕТА ИГРАЧА**

**Члан 22.**

Идентитет играча и заменика играча уписаних у записник утврђује делегат на основу записника утакмице када га верификује овлашћено лице клуба у информационом систему КОМЕТ.

Уколико се идентитет играча не може извршити преко слике у записнику утакмице, играч је дужан да идентитет докаже личном картом или пасошем.

Представник клуба од делегата утакмице може тражити да се изврши идентификација док год судија не означи крај утакмице.

Уколики представик клуба затражи идентификацију одређеног играча или више њих, делегат утакмице обавестиће помоћног судију а овај у првом прекиду главног судију утакмице да ти играчи морају доказати идентитет путем личне карете или пасоша у паузи између два дела утакмице или одмах пошто судија означи крај утакмице.

Ако играч или више њих за кога се тражила идентификација немају документа код себе делегат ће их сликати са судијом утакмице,појединачно,и слуку доставити као документ преко система КОМЕТ надлежном органу који ће извршити идентификацију.

Ако у свом извештају делегат констатује да није био у могућности да изврши идентитет играча поступаће се у складу са Правилником о фудбалском такмичењу ФС Србије.

Идентит играча и заменика играча уписаних у записник који нису стигли до почетка утакмице делегат ће утврдити непосредно пре њиховог уласка у игру односно уласка у технички простор.

**XIV – ЛЕКАРСКИ ПРЕГЛЕД ИГРАЧА**

**Члан 23.**

Сваки играч у КОМЕТ систему мора имати убележен лекарски преглед.

Клуб је дужан да у информациони систем КОМЕТ унесе образац јединствене потврде о извршеном лекарском прегледу који прописује ФСС – ФСВ за играче оверен од стране медицинске установе и лекара који је извршио преглед, са јасно истакнутим датумом обављања прегледа и назнаком на коју се полусезону обављени преглед односи.

Лекарски преглед играча могу обављати доктори који су зато овлашћени Законом о спорту републике Србије и Правилником о медицинској заштити чланова ФСС.

Све потврде о обављеном лекарском прегледу за први део сезоне престаје да важи на дан 31.12.2025.

Потврде о обављеном лекарском прегледу за други део сезоне престају да важе 30.06.2026. године.

Рок важности лекарског прегледа је шест месеци,а за играче млађе од 17 година четири месеца.

Специјални лекарски преглед обавља комисија здравствене спортске установе,а налаз мора бити унесен у информациони систем КОМЕТ а оверава надлежни фудбалски савез.Специјални лекарски преглед важи шест месеци за играча омладинца,а четири месеца за кадета за наступ у првом тиму.

**XV – ЖАЛБЕ НА ОДИГРАНЕ УТАКМИЦЕ**

**Члан 24.**

Жалбе на одигране утакмице у првом степену,по свим основама,решава надлежни орган за такмичење.

Жалба се мора уложити у року два дана од дана одигравања утакмице,са документом о уплаћеној такси.Уколико рок за улагање жалбе истиче у недељу или на државни празник продужава се до наредног радног дана.

Неблаговремено уложене жалбе,необразложене,нетаксиране или недовољно таксиране односно неблаговремено таксиране биће одбачене.

При оцени благовремености жалбе важи датум поштанског жига препоручене пошиљке или доказа о непосредној предаји жалбе односно новчане уплатнице.

**Члан 25.**

Свака жалба у првом степену мора бити решена у року осам дана од дана жалбе,изузев ако су жалбени разлози у надлежности другог органа.У том случају решавање жалбе се одлаже до коначне одлуке надлежног органа.

Уколико такмичарски орган не поступи у смислу одредбе из предходног става,подносилац жалбе има право жалбе другостепеном органу – Комисији Извршног одбора ПФС за жалбе у наредном року осам дана од дана истека у коме је првостепени орган био дужан да донесе одлуку.Другостепена одлука мора бити донета у року осам дана од дана пријема жалбе.

Ако другостепени орган не поступи у смислу одредбе из предходног става,подносилац жалбе има право да поднесе предлог за заштиту Правилника,по одредбама члана 68. Правилника о фудбалским такмичењима ФСС,у року осам дана од истека рока у коме је другостепени орган био дужан да донесе одлуку.

**Члан 26.**

Изузетно за утакмице последња три кола такмичарске сезоне рокови за улагање жалби су у првом степену један дан по одиграној утакмици,а у другом степену два дана по пријему првостепене одлуке.

Ако другостепени орган не донесе одлуку у року три дана подносилац жалбе има право да поднесе предлог за заштиту Правилника у року осам дана од истека рока у коме је другостепени орган био дужан да донесе одлуку.

**XVI – РЕГИСТРАЦИЈА УТАКМИЦА**

**Члан 27.**

Утакмице ПФЛ региструје надлежни орган за такмичење постигнутим резултатом у року 3 дана од дана одигравања,изузев утакмица на које је уложена жалба и за које постоји основ за регистрацију по службеној дужности (пар – форфе).

Рок за регистрацију утакмице на коју је уложена жалба продужава се до доношења по жалби односно до правоснажности те одлуке.

Клуб који не наступи или започне утакмицу и иста буде прекинута пре истека 80 % утакмице због недовољног броја играча (остане са мање од седам играча), због нарушавања интегритета такмичења биће кажњен новчаном казном од 8.000,оо динара. У поновљеном случају 15.000,оо динара, трећем 20.000,оо динара.итд.

**XVII- УТВРЂИВАЊЕ ПЛАСМАНА**

**Члан 28.**

Пласман клубова на табели одређује се збиром освојених бодова.

Победа у утакмици ПФЛ вреднује се са три бода,а нерешен резултат са два – по један бод сваком тиму.

Табела ПФЛ садржи: место (пласман),назив клуба,број одиграних утакмица,број победа,нерешених и изгубљених утакмица,број датих и примљених погодака (гол разлика) и број бодова.

Уколико тимови освоје исти број бодова одлучује разлика између датих и примљених голова.У случају да је разлика једнака боље место на табели заузима тим који је постигао више голова,а ако су постигли исти број голова одлучује резултат међусобних сусрета.Ако је и резултат међусобних сусрета исти (једнак број освојених бодова и постигнутих голова у гостима) пласман ће се одредити жребом.

Изузетно,ако је реч о месту које одлучује првака,као и о месту које одлучује о преласку у виши или нижи степен такмичења укључујући и утакмице доигравања (квалификације,бараж и слично),у случају да два или више тимова имају исти збир освојених бодова,пласман на табели одређује се на основу додатне помоћне табеле од резултата који су постигнути у међусобним утакмицама.

**За два клуба:**

* број добијених бодова на утакмицама између та два клуба**,**
* ако је једнак број бодова – боља гол разлика између постигнитих и примљених голова на утакмицама између тих клубова,
* ако је и даље исто стање – боља гол разлика на свим утакмицама,
* ако је и даље исто стање – већи број голова постигнутих на свим утакмицама,
* ако је и даље исто стање – извлачење (жреб) који ће извршити комесар за такмичење или мајсторица на неутралном терену.

**За више од два Клуба:**

* број добијених бодова на утакмицама између тих клубова,
* ако је једнак број бодова – боља гол разлика између постигнитих и примљених голова на утакмицама између тих клубова,
* ако је и даље исто стање – већи број постигнутих голова на утамицама између тих клубова,
* ако је и даље исто стање – боља гол разлика на свим утакмицама,
* ако је и даље исто стање - извлачење (жреб) који ће извршити Комесар за такмичење.

Пласман на додатној табели(помоћној) табели, утврђује се збиром освојених бодова ако је збир бодова једнак, одлучује разлика између датих и примљених голова, ако је и ова разлика једнака.Ако се ни на овакав начин не може одредити пласман онда се одигравају утакмице између заинтересованих тимова.

**XVIII – ДИСЦИПЛИНСКИ ПРЕКРШАЈИ**

**Члан 29.**

О дисциплинским прекршајима играча,стручних и спортских радника у клубовима ПФЛ одлучује надлежни орган из члана 5. Ових Пропозиција.

Искључени,удаљени или пријављени играч односно стручни или спортски радник дужан је да се после утакмице јави делегату ради саслушања.

Уколико наведена лица не поступе у смислу одредбе из предходног става или, у року од три дана од дана одигравања утакмице,не доставе изјаву дисциплинском органу сматраће се да су саслушана.

**Члан 30.**

На првенственим утакмицама немају право наступа играчи који се налазе под суспензијом, казном забране играња и аутоматском казном због добијених 4, 6. Итд. опомена.

Играч издржава аутоматску казну забране играња након добијања 4 (четири) опомене.

Аутоматску казну забране играња једне првенствене утакмице насталу због добијене четири опомене, играч издржава на наредној првенственој утакмици.

Након оствареног бонуса од 4 (четири) утакмице и паузе, играч следећу казну забране играња издржава после две опомене, а потом после сваке друге опомене издржава се казна забране играња на једној утакмици.

Играчу који је завршио првенство са једном, две, три, пет, итд. опомена, а његов клуб наступа на утакмицама баража, или из било ког разлога наставља такмичење, опомене и аутоматска казна забране играња после добијених 4, 6, 8 итд.опомена се не бришу, већ играч са њима започиње утакмице баража или наставка такмичења.

Опомене из једне не преносе се у наредну такмичарску сезону, као ни аутоматска казна забране играња после добијених 4, 6, 8. Итд. опомена изречена у последњем колу или последњој утакмици претходне такмичарске сезоне.

Ако играч на утакмици добије дисциплинску меру – опомену и на истој буде искључен због добијања друге опомене, играч се дисциплински кажњава због искључења, а опомене се не евидентирају.

Опомене изречене у такмичењу ПФЛ Сомбор током исте такмичарске сезоне, као и аутоматска казна забране играња због изречених 4, 6, 8. Итд. опомена преносе се из клуба у клуб ако играч у току исте такмичарске сезоне пређе у клуб ПФЛ Сомбор, осим по завршетку такмичарске сезоне

Аутоматска казна престаје после утакмице на којој је играч морао да паузира и у случају наступа на тој утакмици.

Наступ играча под аутоматском казном је дисциплински прекршај за који се узимају на одговорност: играч и клуб.

**XIX- ЗАБРАНА ОДИГРАВАЊА УТАКМИЦА НА ОДРЕЂЕНОМ ИГРАЛИШТУ**

**Члан 31.**

Клуб (тим) кажњен забраном играња утакмица на одређеном игралишту или игралиштима подручја дужан је да,најкасније три дана пре распоредом утврђеног термина одигравања утакмице,такмичарском органу пријави игралиште регистровано за утакмице подручног или вишег степена такмичења на којем ће се одиграти утакмица.

Забрана одигравања утакмица примењује се на сва игралишта на територији општинског фудбалског савеза којем припада клуб.Гостујући клуб мора бити обавештен о месту одигравања утакмице најкасније 48 часова пре времена утврђеног за почетак утакмице.

Казна забране одигравања утакмица на одређеном игралишту односи се на првенствене и куп утакмице тима (селекције) који је проузроковао изрицање такве дисциплинске мере.

**XX – ЗАБРАНА НАСТУПАЊА СУСПЕНДОВАНОГ КЛУБА**

**Члан 32.**

Суспендовани клуб односно тим не може наступати на јавној утакмици.

Све неодигране утакмице у време суспензије регистроваће се службеним резулататом 3:0 у корист противника,осим када је суспензија изречена ради утврђивања материјалне истине неопходне за доношење одлуке о неком спорном случају.

По доношењу коначне одлуке клуб је дужан да одигра утакмице према распореду који утврди надлежни такмичарски орган.

**XXI – ОБНАВЉАЊЕ ЛИГЕ**

**Члан 33.**

По завршетку такмичарске сезоне и утврђрног коначног пласмана клубова у Подручној Фудбалској лиги, првопласирани клуб прелази у Војвођанску лигу група“Север“

Другопласирани и трећепласирани тим из ПФЛ Сомбор игра бараж са другопласираним и трећепласираним из ПФЛ Суботица (начин на који се игра биће објављен накнадно Одлуком ФСВ),

Из Подручне лиге испада најслабије пласиран клуб и онолико клубова ,како би лига бројала шеснаест клубова.Клубови испадају у одговарајућу лигу којој територијално припадају.

У Подручну лигу прелазе три клуба,првак територијалне лиге Апатин,Кула,Оџаци и града Сомбора,првак територијалне лиге Бачка Паланка, ( територијалне лиге непосредно испод Подручне лиге), и победник Бараж утамица другопласираних тимова МФЛ Сомбор и ОФС Бачка Паланка.

**Члан 34.**

Када клуб одустане од такмичења у току такмичарске сезоне из лиге у нижи степен такмичења прелази један клуб мање,али у сваком случају најслабије пласирани клуб (последњи) прелази у одговарајућу територијалну фудбалску лигу.

Уколико се пре почетка такмичења из било којих разлога укаже слободно место у Подручној фудбалској лиги, Одлуке о попуњавању ПФЛ Извршни одбор ПФС ће донети Одлуку која ће екипа попунити ПФЛ.

Извршни одбор ПФС Сомбор полазећи од испуњавања услова за обављање стручно – педагошког рада и интереса развоја фудбала може донети одлуку о попуњавању лиге независно од одредаба става 1. 2. овог члана.

**XXII – ПРИЗНАЊА Члан 35.**

Подручни фудбалски савез Сомбор,по завршетку такмичарске сезоне,првопласираном клубу у подручној фудбалској лиги додељује се пехар у трајно власништво.

**XXIII – ФИНАНСИЈСКЕ ОДРЕДБЕ**

**Члан 36.**

Приход од утакмица ПФЛ припада клубу домаћину – организатору утакмице,а гостујући клуб на одигравање утакмице путује о свом трошку.

Накнаде службеним лицима за обављање дужности исплаћује клуб домаћин,у складу са одлуком Извршног одбора ПФС Сомбор.Накнаде службеним лицима могу се исплатити на текући рачун,а потврда о исплати обавезно се доставља такмичарском органу у року 72 сата.

Клубови ПФЛ организатору такмичења уплаћују чланарину (накнаду за програмске активности) према одлуци Извршног одбора ПФС Сомбор.

Клубови који нису измирили своје финансијске обавезе према ПФС Сомбор,другим савезима или организацијама,другим клубовима,тренерима и службеним лицима,према коначним одлукама надлежних органа,не могу започети такмичење у јесењем и пролећном делу такмичарске сезоне.

**Члан 37.**

Клубови учесници и непосредни организатори утакмица ПФЛ могу да осигурају играче свих тимова који по том основу остварују права из осигурања.

Подручни фудбалски савез Сомбор није одговоран за било коју повреду која се догоди играчу,службеном лицу или гледаоцу нити за било коју материјалну штету причињену физичком лицу или клубу приликом одигравања утакмице.

**XXIV – СЛУЖБЕНИ БИЛТЕН Члан 38.**

Одлуке органа руководства такмичења ПФЛ објављују се у Службеном гласилу“ Билтен“.

О распореду,месту,датуму одигравања у часу почетка утакмица и делегираним службеним лицима,делегати и судије обавештавају се преко сајта Подручног фудбалског савеза и телефоном.

У Службеном билтену објављују се резултати и одлуке о регистрацији утакмица,табела и друге одлуке првостепених органа за такмичење и дисциплински поступак и одлуке другостепеног органа – Комисије Извршног одбора ПФС са жалбе као саопштења – информације.

Клубовима се посебно достављају одлуке првостепених органа са поуком о правном леку,осим одлука дисциплинског органа о кажњавању играча забраном играња одређеног броја утакмица и кажњавању других лица временском казном забране вршења функција мање од шест месеци и све коначне одлуке другостепеног органа.

**XXV – ЗАВРШНЕ ОДРЕДБЕ**

**Члан 39.**

За све што није предвиђено овим Пропозицијама важе одредбе Правилника о фудбалским такмичењима,Дисциплинског правилника и других прописа Фудбалског савеза Србије.

**Члан 41.**

Ове Пропозиције ступају на снагу даном доношења, а примењиваће се од такмичарске 2025/2026.сезоне.

**ПРЕДСЕДНИК ПФС СОМБОР**

**Завишин Срђан с.р.**